
DISSERTATIO 

INAUGURALIS 


DE 


I O D I N O. 


Auctore  Edvardo  Rigby. 


Inter  multa  et  varia  inventa  quae  recentiore 
memoria  artem  chemicam  locupletaverunt,  pauca, 
effectus  tam  magni  momenti,  phaenomena  cla- 
riora, et  magis  miranda  consecuta  sunt,  aut  ad 
amplificandam  promovendamque  scientiam  tam 
contulerunt,  quam  inventum  Iodini  fortuitum  a 
M.  De  Courtois,  nitri  purificatore  juxta  Pa- 
risios operante.  Sed  nullo  modo  omne  meritum 
illi  tribuendum  est ; ille  enim  solum  hoc  princi- 
pium existerc  demonstravit;  at  illis  insignibus 

philosophis  H.  Davy  et  Gay  Lussac,  investi- 
gatio ejus  erudita  debita  est,  totaque  naturae  sin- 
gularis detectio. 

Iodinum  e liquore  obtinetur,  qui  superest  post 
separationem  sodae  e lixivio  alkalino,  ab  algis  in 
cineres  redactis  comparato. 

Hoc  residuum  copia  magna  formatur  inter  ope- 
randum a saponis  confectoribus,  et  in  eo  Iodinum 
copiosissime  abundat.  Sed  multum  alkali  solu- 
tum perstat ; ad  quod  separandum,  ad  gradum 
thermometricum,  duocentesimum  et  tricesimum 
F ahii,  calefieri,  unciaque  acidi  sulpli urici  una  cum 
pari  aquae  pondere  diluta,  octo  singulis  unciis  hu- 
jus liquoris  immisceri  debet.  Sulphas  Sodae  hoc 
modo  formatur,  et  solutione  refrigerata  in  crystal- 
los concrescit.  Liquor  supernatans,  Iodinum  con- 
tinens, ab  alkali  nunc  disjungi  potest,  effundi  de- 
bet, et  postea  per  pannum  laneum  colandus  est. 

Vas  vitreum  (Anglice  dictum  Matrciss)  semi- 
plenum imple,  atque  calorem  ignis  adbibe,  et  ad 
quasque  misturae  uncias  octo,  manganesii  per- 
oxidi  unciam  circiter  adde.  In  hoc  liquore  Iodi- 
num in  forma  acidi  hydriodici  existi t,  quod  chy- 
mice  disjungitur ; aqua  fit,  oxy genio  peroxidi  cum 

hydrogenio  acidi  hydriodici  coalescente.  Hoc 
modo  Iodinum  liberatur,  et  liquore  calefacto  in 
vaporis  forma,  colore  violaceo  atque  pulcherrimo 
ascendit : hinc  nomen  ejus,  ab  ladrig  violaceus. 

Ad  hunc  vaporem  recipiendum,  sphaera  vitrea 
super  vas  antedictum  inverti  debet,  pannis  aqua 
madidis  refrigerata.  Iodinum  squamis  vel  crys- 
tallis nigro  vel  metallico  colore  condensatur.  Hae 
cum  aqua  agitatae,  a vase  disjungi  facile  possunt 
(quia  Iodinum  in  aqua  minime  solubilis  est),  et 
in  chartam  bibulam  exsiccandae  sunt. 

Iodinum  hoc  modo  confectum  epidermidem  ni- 
gro-fusci  coloris  macula  inficit,  quae  per  evapora- 
tionem cito  evanescit. 

Septies  millesimam  partem  aqua  solummodo  * 
solvere  potest;  fusco  vel  flavo  colore  solutio  fit,  sed 
et  in  hac  tam  diluta,  gutta  quidem  una  solutionis 
amyli,  id  adesse  colore  violaceo  demonstrabit. 

Auram  electricam  non  ducit,  et  comburi  nequit. 
Calore  ad  gradum  tricentesimum  et  quinquagesi- 
mum Fahr.  admoto,  in  vaporem  violaceum  con- 
vertitur, et  si  in  hac  forma  super  potassam  can- 
dentem transmittatur,  oxygenium  evolvitur,  et 
Iodidum  Potassii  fit ; sic  demonstrans,  Iodinum 

majorem,  quam  oxygenium  ad  potassium  affinita- 
tem habere,  et  in  hac  re  Chlorino  similem  esse. 
Iodinnm  ad  temperiem  aeris  atmosphaerici,  cum 
hydrogenio  non  coit ; sed  si  calor  admotus  sit,  gas 
acidum  nomine  Acidum  Hydriodicum,  evolvitur ; 
hoc,  acido  muriatico  simile,  ab  aqua  copiosissime 
absorbetur. 

Principia  ejus  chlorinum  dijungit,  cum  hydro- 
genio acidum  muriaticum  formans,  atque  Iodinum 
liberans.  Hoc  acidum  facillime  obtineri  potest,  in 
transmissione  fluxus  hydrogenii  sulphureti  per  so- 
lutionem Iodini;  hydrogenium  cum  Iodino  se  jun- 
git, acidum  hydriodicum  formans,  et  sulphur  ca- 
dit. 

Hydrargyrum  lente  hoc  acidum  disjungit ; io- 
didum  hujus  metalli  nascitur,  et  hydrogenium 
manet,  dimidio  voluminis  primarii  aequum;  ex  hoc 
constat,  e vapore  Iodini  et  hydrogenii  composi- 
tum esse,  quae  pari  quantitate  sine  mutatione  vo- 
luminis coeunt.  Acidi  principia  hydriodici  om- 
nino a calore  divelluntur ; et  si  satis  oxygenii  ad- 
sit, aqua  formatur,  et  Iodinum  liberatur. 

Hoc  acidum  cum  potassa,  Hydriodatem  potassae 
format,  remedium  quod  apud  medicos  plurimi  in- 
terest. 

Duobus  modis  hydriodas  potassae  formari  so- 
let ; unus  lodinum  in  aqua  potassae  concoquendo, 
iodas  et  hydriodas  potassae  formantur ; hanc  mis- 
turam evaporando  et  cautissime  urendo,  iodidum 
potassii  fit,  ex  quo  per  aquae  disjunctionem  hydrio- 
das potassae  obtineri  potest;  sed  hoc  modo  magna 
copia  materiae  inter  operandum  perditur,  etsi  quam 
peritissime  temperatur. 

Alter  modus  est  per  synthesin  aquae  Potassae 
cum  Acido  Hydriodico.  Hoc  acidum  facillime 
obtineri  potest,  transmissione  hydrogenii  sulphu- 
reti  anteadicta  per  solutionem  Iodini,  sed  non  mul- 
tum Iodini  simul  usurpari  potest ; nam  si  magna 
copia  adsit,  sulphur  praecipitatum  ad  lodinum  se 
jungit,  et  sic  omnino  ab  actione  hydrogenii  de- 
fendit. Optimus  igitur  modus  est  in  aqua  po- 
« 

tassae  pura,  leni  calore  admoto,  lodinum  grada- 
tim  et  caute  solvere;  in  acida  iodicum  ethydriodi- 
cum  per  aquae  disjunctionem  statim  convertitur  ; 
utroque  cum  potassa  coeunte,  sic  tandem  alkali 
neutrum  fit. 

Tamdiu  quam  potassa  adest  libera,  solutio  co- 
loris expers  manet,  sed  statim  quum  vel  minima 
portio  Iodini  libera  manet,  solutio  fuscum  colo- 

rem  adipiscitur.  Alkali  liberum  abesse  per  char- 
tam litmo  tinctam  et  acido  rubefactam  facillime 
quoque  probari  potest.  Per  hanc  solutionem, 
fluxum  hydrogenii  sulphureti  transmitti  necesse 
est,  donec  omnis  iodas  potassae  in  hydriodatem 
convertitur;  hoc  aestimari  facile  potest,  quia  si  ope- 
ratio perfecta  fuerit,  solutio  odorem  gasis  retinet, 
quod  si  iodas  ulla  manet  odoris  omnino  expers 
est.  Colando  et  evaporando,  hydriodas  potassae 
purissimus  et  niveo  colore  obtinetur. 

Non  per  se  cum  nitrogenio  conjunctionem  fa- 
cit, sed  per  ammoniam  iodidum  nitrogenii  forma- 
tur. Cum  oxygenio  acidum  iodicum  Iodinum 
producit ; hoc  obtinetur  a combustione  spontanea 
quae  per  conjunctionem  euchlorini  cum  ejus  va- 
pore accidit ; cum  clilorino  acidum  chloriodicum 
format. — Sed  satis  de  chemica  ejus  historia. 

Iodinum  corpus  humanum  mire  et  vehementer 
afficere  notata  est.  M.  Orfila  experimentum 
in  se  periculosum  fecit ; sex  grana  deglutavit,  quae 
vomitum  biliosum,  cum  dolore  gravi  in  regione 
ventriculi,  excitaverunt.  Dosis  granorum  sep- 
tuaginta canem  cito  interfecit.  Sed  M.  CoiN- 

det,  medicus  Genevensis,  Iodini  usum  in  medi- 
cinam primum  introduxit.  Id  in  spongia  usta  esse 
existimans,  efficientiam  ejus  in  Bronchocelse  sa- 
natione, Iodino  in  spongia  existenti  attribuere 
adductus  est.  Experimentum  itaque  variis  mo- 
dis in  Geneva  fecit,  ubi  morbus  iste  saepissime  oc- 
currit ; exitus  felix  et  plerumque  singulari  in 
modo  conatum  ejus  secutus  est;  tumore  glandulae 
thyroideae  in  quibusdam  exemplis,  brevi  spatio 
dierum  quinque,  mollescere  et  recedere  caepto. 
Hoc  non  semper  accidebat ; in  aliis  enim  multo 
longiore  tempore  opus  fuit,  priusquam  iidem  ef- 
fectus evoluti  sint ; in  paucis,  corpus  minime  affici 
visum  est.  Post  tempus  quoddam,  totum  corpus 
medicina  affectum  fieri  videtur,  et  phaenomena 
mira  et  insolita  occurrunt,  quae  nisi  cura  plurima 
aegro  adhibeatur,  exitu  malo  comitari  verisimile 
est.  Simili  modo  Coindet  ille  doctissimus,  de 
hac  re  sententiam  dicit : “ It  appeared  to  me  to 
saturate  the  animal  economy,  and  in  some  cases 
to  develope  the  idiodic  symptoms,  more  or  less 
suddenly,  much  after  the  manner  in  which  the 
mercurial  symptoms  manifest  themselves.’'  In 
hoc  statu  corporis,  aegri  maciem  maximam  cum 

summa  virium  prostratione  subito  passi  sunt.  In 
quibusdam  exemplis,  ubi  hoc  medicamentum,  ma- 
jore copia  adhibitum  fuit,  catharses  vehementes 
cum  dolore  in  regione  ventriculi  cruciante,  et  con- 
vulsionibus et  spasmis  musculorum  gravissimis  in 
membris  inferioribus  corporis,  acciderunt.  Se- 
cundum Doctorem  Gaiudner,  qui  exempla  quas- 
dam satis  notabilia,  venenationis  ex  usu  Iodini 

t • * 1 1 J 7 ■ 

incauto,  curasse  videtur ; symptomata  generalia 
incipiunt,  cum  subsultu  levi  musculorum,  quum 
admotum  se  contrahunt ; haec  res  diagnosin  bo- 
nam inter  Choream  et  venenationem  per  Iodinum 
praebere  videtur ; pulsus  fit  parvus,  celer,  et  quod 
Anglice  vocamus  “ thready et  iste  sensus  pecu- 
liaris virium  defectionis,  animique  deliquii  instat, 
qui  sensum  omnis  alius  doloris,  superat,  eodem 
tempore  imminentis. 

Si  medicamentum  magna  copia  adhibitum  sit, 
aeger  vomitu  bilioso  et  diarrhoea  cruciatur,  cum 
convulsionibus  et  aliis  affectibus  de  quibus  antea 
dixi ; sed  haec  symptomata  perraro  occurrunt,  nisi 
in  eis  quibus  per  errorem  ministrata  sit,  quia  ne- 
mo principiis  medicinae  imbutus,  remedium  tam 
potens  tam  incaufe  det,  ut  aegrum  huic  periculo 

obnoxium  reddat.  Effectus  Iodini  unus  et  maxi- 
me singularis,  est  subita  et  omnino  rapida  macies, 
quae  per  totum  corpus  serpit.  Ego  ipse  exempla 
quaedam  notatissima  vidi.  Cura  igitur  diligens 
aegro,  quum  Iodino  utitur,  tribui  debet ; quia 
symptomata,  quae  sanitatem  ab  ea  affici  ostendunt, 
insidiose  et  gradatim  obrepunt ; et  vim  multam 
adipiscuntur,  priusquam  medicus  aut  aeger  ipse  ea 
detegere  possunt. 

In  iis  ex  nimio  usu  Iodini  male  se  habentibus, 
symptomata  reprimere  aut  lenire  difficillimum 
est ; nam  quum  vis  morbi  primarii  decrescit,  sub 
specie  morbi  chronica  laborantem  relinquit,  quae 
saepe  diutina  fit. 

Secundum  doctos  Coindet  et  Gaiejdner, 
opium  in  gradu  acuto  morbi  plurimum  valet.  In 
specie  chronica,  diaeta  parca  et  temperata,  exerci- 
tatione modica,  et  praesertim  balneo  tepido,  cum 
cura  ad  viscerum  functiones  adhibita,  opus  est. 
Iodino  in  bronchocela  curanda,  ut  antea  dixi,  Doc- 
tor  Coindet  primum  usus  est.  Variis  modis  ex- 
perimentum fecit,  sed  prae  omnibus,  potassae  vel 
sodae  hydriodatem  laudat.  In  hujus  medicamenti 
usu,  exitu  optime  atque  felicissimo  fruitus  est;  adeo 

ut  remedium  in  bronchocelae  curatione  ab  hac  in- 
ventione praeclara,  in  artem  medicam  effulsisse  ar- 
bitratum sit.  Multi  ad  hoc  remedium  confuge- 
runt, et  sibi  incaute  praescripserunt ; ignari  quan- 
tum procedere  fas  esset,  saepe  in  extremum  vitae 
periculum  se  intulerunt,  et  sic  multum  laudis 
quam  merita  fuit,  Jodinum  perdidit;  ab  illis  cul- 
pata, qui  erroris  sui  vituperationem  subire  debe- 
bant. 

Cum  quidam  bronchocela  afflictus,  hac  medi- 
cina uti  caute  incipit ; tumor,  inter  prima  symp- 
tomata quae  actionem  ejus  demonstrant,  fit  mollis, 
et  si  respiratio  prorsus  obstructa  sit,  nunc  libera 
et  sine  anxietate  perficitur.  Tumor,  adhuc  (si  lo- 
bulum utrumque  implicuit)  continuus,  nunc  in 
duos  sese  dividere  videtur,  et  sic  plerumque  om- 
nino evanescit;  saepe  autem  durities  aliqua  in  una 
parte  permanet,  sed  hoc  minima  et  nihili  est ; et 
si  medicamento  caute  utitur,  omne  fere  pericu- 
lum evitabit. 

Haud  scio  an  bronchocelae  curandae  modum, 
melius  explicare  possim,  quam  historiam  narrando 
duorum  vel  trium  exemplorum,  ad  quae  per  ami- 
cofc  aditum  habui. 

HISTORIA,  prima. 

Hcrmina  Catharina  Parker , aetatis  anno  15, 
natu  Belgica,  Augusti  die  12mo  1823.  Initium 
morbi  incertum.  Magna  bronchocela  afficitur, 
infra  pomum  Adami,  pene  ad  sternum  exten- 
dente, lateribusque  eminente;  versus  musculos 
mastoideos  antrorsum  et  extrorsum  tendit.  Fluc- 
tuatio tumoris  vel  cutis  decoloratio  nulla,  praeter 
venas  quasdam  varicosas  super  partem  glandulae 
transversam.  Tumor  mollis  et  mobilis  est ; mag- 
nitudine variat,  incrementum  aut  diminutionem 
molis  nonnunquam  subiens : sensorii  functiones 
nullo  modo  afficiuntur ; quaedam,  quum  manu 
tractatur  occurrit  molestia.  Iodini  tinctura  uti 
incepit  die  29no  Decembris,  bis  die  guttas  decem 
capiens ; mense  Februario  propter  scarlatinae  im- 
petum vehementem,  hanc  tincturam  intermisit,  a 
quo  lente  vires  recuperavit ; mense  Aprili  medi- 
camentum resumpsit,  et  in  usu  ejus  per  tres  men- 
ses perseveravit. 

Augusti  die  12rao. — Valetudo  integra;  tumor 
plurimum  diminutus,  mollior  et  nunc  parum  no- 

tabilis ; in  media  parte  glandulae  omnino  eva- 
nuit. 

1£  Ung.  Hydriod.  Potassae  ^j. 

Affricetur  tumori  £i.  quoque  die. 

Augusti  die  30mo. — Plenitudo  levis,  ad  lobu- 
los glandulae  thyroideae  respondens  ; sed  tam  par- 
va, ut  vix  discerni  possit. 

In  hoc  exemplo  quamvis  faustissimo,  longo  ta- 
men tempore  ad  sanationem  perficiendam  opus 
fuit,  propter  magnam  tumoris  molem,  et  maxime 
propter  intermissionem  in  Iodini  usu,  quae  a scar- 
latinae impetu  accidit,  et  lentam  post  id  tempus 
recuperationem. 

HISTORIA  SECUNDA.  * 

Maria  Cassidy , aetatis  anno  40,  coelebs,  Junii 
die  19no  1823,  bronchocela  affecta.  Vultus  anxius 
et  pallidus  (vel,  ut  Anglice  dicitur,  sallow ),  per 
sex  annos  infirmam  valetudinam  passa  erat ; tussi 
et  expectoratione  aspectus  viridis  et  purulenti,  et 
nonnunquam  haemoptysi  affecta  est. 

Glandulae  thyroideae  amplificatio,  circa  diem 
20mum  Decembris  1822  subito  accessit,  neque  ite- 

rum  subsedit;  eam  dolor  gravis  in  glandulae  re- 
gione, et  circa  claviculos  antecessit,  sed  nullus  in 
tumore  ipso  ; ad  manum  durus  et  carnosus  vide- 
tur, sed  nulla  molestia  fit  quum  tractatur ; non- 
nihil calcei  formam  equini  habet,  concavitate  sur- 
sum, convexitate  deorsum  spectante.  Lobulus 
sinister  major  est,  cum  venis  in  superficie  vari- 
cosis. 

Extremitas  superior  lateris  dextri  a centro  mar- 
ginis inferioris  tres  pollices  distat : spatium  ab  uno 
latere  ad  aliud  sex  pollices  habet.  Ea  portio 
glandulae  quae  trans  tracheam  tendit,  usque  ad 
sternum  descendit.  Intestinorum  functio  parum 
constans;  catamenia  rectis  vicibus  apparent;  asth- 
mae  obnoxia  est. 

• ..  - * > ' • ’ 1 . < - *+'•'*} 

Junii  die  19no. 

Elect.  Jalap.  et  Sulph.  3 iv. 

Sumat  cochleare  parvum  bis  in  dies. 

/ i 

I)t  Tinct.  Iodini  3 ss. 

Capiat  gtt.  xx.  ter  in  die. 

Junii  die  21mo. — Tussis  molesta. 

Mist.  Expect.  ^ vi. 

Junii  die  28vo, — Tumor  diminutus;  bene  se  va- 
lere sentit ; nullus  expectorationis  sanguineae  re- 
ditus.— Continuentur  medicamenta. 

Julii  die  8V0. — Tumor  diminutus ; pectus  mo- 
lestia liberum  ; expectoratio  quaedam  sanguinea. 
— Repetantur  guttae  xxv.  ter  in  die. 

Julii  diel2mo. — Tussis  aucta. — Applicetur  ve- 
sicat.  sterno  ; cont.  alia. 

Augusti  die  5t0. — Tussis  perstat,  cum  dolori- 
bus subinde  vagis  in  pectore,  cum  dyspnoea.  Ex- 
pectoratio purulenta,  vel  ex  liquore  tenui  et  glu- 
tinoso constans ; emaciatur,  cum  sudoribus  noc- 
turnis.— Intermitt.  tinct.  Iodini. 

Pulvis  Ipecac.  gr.  xij. 

Pulvis  Digitalis  gr.  ij. 

Conserv.  Rosarum  q.  s.  M. 

Fiat  in  Pii.  iv.  quarum  sumat  i.  mane  nocteque. 

Pulv.  Purgant.  ^ iss. 

Augusti  die  7mo- — Dyspnoea  augetur,  tussis 
levatur. 

Mist.  expect.  ^viij. 

Spir.  /Etheris  nit.  3ij. 

Spir.  Amm.  aromat.  ►)  i.  M. 

Sumat  3 ss.  tusse  vel  dyspnoea  urgente. 

In  hoc  exemplo  magna  sanitatis  perturba- 
tio erat ; asthma  aegra  passa  est,  et  in  func- 
tione canalis  alimentarii  male  se  habuit.  Prin- 
cipio, nulla  mutatio  in  tumore  fere  percipi  potuit; 
sed  post  tempus  aliquod,  tumor  diminui  incepit, 
cum  levatione  symptomatum  aliorum  notabili ; 
tussis  autem  et  expectoratio  manifeste  augeban- 
tur ; et  macies  quae  secuta  est,  cum  pulsu  crebro, 
et  sudoribus  nocturnis,  sanitatem  affici  monstra- 
vit. In  hoc  exemplo  verba  doctissimi  Coindet, 
de  actione  Iodini  dicentis,  optime  comprobantur ; 
dicit  enim  stimulum  esse.  Quaestio  esse  potest, 
quae  fuerit  causa  sudoris  per  noctem,  quia  secun- 
dum Gairdner  et  Coindet,  cutis  arida  solet 
esse  sub  Iodini  actione.  Oriturne  ex  hoc  medica- 
mento ? Sed  hanc  quaestionem  aliis  magis  dispu- 
tandi peritis  relinquo.  Iodinum  hic  intermissum 
fuit,  et  post  hanc  historiam  iterum  adhibita,  sed 
nulla  cum  levatione. 

Multa  exempla  citare  possem  bronchocelae  sa- 
nationis per  Iodinum,  si  opus  esset;  sed  hoc  malui 
dare,  qui  ostendit  aliquos  affectus  singulares,  qui 
nonnunquam  in  usu  ejus  accidere  solent,  propter 
quos,  medicus  tam  cautus  semper  debet  esse. 

Bronchocelae  sanatione  laetus,  hujus  medica- 
menti usum  ostendit  Doctor  Coindet  ad  tumo- 
res glandularum  cervicalium,  qui  maxime  in  dia- 
thesi  strumosa  nascuntur;  sed  hic,  ut  Gairdner 
recte  dicit,  non  semper  valet.  Multis  nihilomi- 
nus exemplis,  aegrum  ad  sanitatem  reductum,  et 
tumorem  omnino  amotum,  satis  scio. 

Historia  quae  sequitur,  exemplum,  mea  quidem 
opinione,  actione  ejus  salubris  optimum  praebet. 

* 

HISTORIA  TERTIA. 

Mrs  JR , aetatis  anno  24t0,  trium  libero- 

rum mater  ; vultu  pallido,  et  quod  Anglice  dici- 
mus “ sallow,”  aspectu  valde  infirma,  multos  tu- 
mores strumosos  catenae  similes  utroque  colli  la- 
tere habet ; a latere  sinistro,  ab  aure  usque  ad 
claviculum  diffusi  sunt ; a latere  dextro  vix  tantae 
magnitudinis  vel  tam  diffusi;  quaedam  quoque 
glandularum  axillarium  tumefactae  sunt. 

Tumores,  mensibus  quindecim  ante  hoc  tem- 
pus, in  latere  sinistro,  et  uno  circiter  mense  post 
partum,  primum  apparuerunt,  gravissimo  dolore, 
et  inflammatione  internae  auris  antecedentibus. 

Tumores  per  aliquod  spatium  temporis  magnitu- 


dine nucis  avellanae  erant ; duobus  circiter  men- 
sibus abhinc,  increscere  coeperunt,  et  nunc  multi 
ovum  gallinaceum  aequant.  Nulla  suppuratio  ap- 
paret, nec  doloribus  afficitur,  nocte  quoque  sudat. 


Capiat  gtt.  xij.  ter  indies. 

Julii  die  10mo. — Multum  valetudine  et  vigore 
profecit ; tumores  diminuti  sunt,  medicamentis 
paululum  purgata  est;  luce  nunc  sudat. — Contin. 
guttae  xv.  ter  indies. 

Augusti  die  4t0. — Tumores  multum  diminuti, 
singulatim  manifeste  discerni  possunt : ante  hoc 
tam  conferti,  ut  ne  arteria  quidem  carotica  dig- 
nosci potuerit ; valetudine  et  viribus  profecit,  et 
cupidior  cibi  est.  Intestinorum  functio  naturalis 
est ; symptomata  fausta,  paucis  diebus  post  usum 
medicamenti,  se  ostenderunt ; vires  primum  recu- 
peravit, diminutione  sudoris  sequente. — Contin. 
Tinct.  Iodini  gtt.  xv.  ter  indies. — Omnino  sump- 
sit tincturae  semiunciam. 

Mutatio  tota,  quae  in  conditione  totius  corporis 
hic  occurrit,  studiose  observari  digna  est.  Mu- 


18 


DE  10DINO. 


tatio  temporis  per  quod  sudare  solebat,  a nocte 
ad  lucem  singularis  est,  et  curam  meretur,  praeci- 
pue quia  primum  signum  fuit,  quod  actionem 
aliam  in  corpore  adesse  monstravit.  In  quibus- 
dam exemplis,  ubi  Iodinum  incaute  et  in  nimia 
quantitate  datum  fuit,  siccitas  summa  cutis,  sem- 
per  symptoma  notabile  fuit ; sed  an  sudoris  tem- 
poris mutatio  quae  in  hoc  exemplo  occurrit,  ab 
Iodini  actione  fuerit,  sed  in  minore  gradu,  vel  ex 
. alia  causa,  dijudicare  nolo. 

In  exemplis  supradictis,  Iodinum  in  forma 
tincturae  exhibitum  fuit ; sed  Coindet,  hanc 
non  tam  tractabilem  esse  putat : maxime  laudat, 
potassae  ioduretum  hydriodatem.  Hoc  medica- 
mentum solutio  est  Hydriodatis  Potassae  gr.  xxxvi. 
et  Iodini  gr.  x.  in  uncia  una  aquae  distillatae. 

Duo  exempla  citat,  in  commentario  ejus  tertio 
de  administratione  Iodini  per  frictionem,  et  de 
usu  ejus  in  struma  et  aliis  lymphaticorum  morbis, 
quae  historiae  meae  tertiae  simillima  sunt':  dicit 
enim,  “ that  the  tumors  become  detached,  more 
moveable,  smaller,  and  softer.” 

Etsi  Iodinum  in  bronchocelae  sanatione  et  alio- 
rum glandularum  tumorum  faustum  fuerit,  qui- 

busdam  tamen  exemplis  minime  valuit.  Hoc 
cum  observationibus  Doctoris  Gairdner  con- 
sentit ; et  si  necesse  esset,  historiam  exemplorum 
hujusmodi  citare  possem.  Cura  semper  adhiben- 
da videtur,  ut  dignoscat  medicus,  an  tumor  ex 
amplificatione  simplice  constet,  an  ex  structura 
partis  mutata,  ex  hoc  enim  multum  pendet  sa- 
natio morbi ; et  sic  dicit  Coindet  : “ I have 
reason  to  think,  that  those  goitres  which  resist 
the  action  of  this  remedy,  are  not  real  ones,  or  at 
least  their  entire  substance  has  undergone  some 
organic  change.” 

Doctor  Barlow  ex  urbe  Bath,  exemplum  sa- 
tis notabile  tradidit,  quod  per  Iodini  usum  om- 
nino sanavit.  Levis  febris  et  mala  pectoris  ha- 
bitudo erat,  cum  valetudine  parum  integra.  Haec 
symptomata,  catharticis  subinde  exhibitis,  cum 
usu  cinchonae  quotidiano  sublevavit.  Hydrio- 
datis  potassae  solutionem  dare  tum  incepit,  et  un- 
guento quoque  hydriodatis  potassae  per  frictionem 
usus  est ; sed  hoc,  propter  irritationem  per  id  ex- 
citatam, intermisit ; in  usu  solutionis  quotidiano 
perseveravit,  adeo  ut  mense  uno,  vix  vestigium 
quidem  tumoris  discerni  potuerit,  valetudo  inte- 

gra  facta,  et  sub  hac  curatione  bronchocelae  sana- 
tio secuta  sit. 

Doctor  Barlow,  finem  versus  historiae  ejus, 
observationes  quasdam  utiles  dat,  de  actione,  et 
de  cura  quae  in  usu  Iodini  adhiberi  debet ; pri- 
mam indicationem  curandi  esse,  sanitatem  gene- 
neralem  corroborare  dicit ; et  certe  nisi  quaevis  ad 
inflammationem  proclivitas  est,  haec  est  maxime 
necessaria.  Sed  signa  generalia  in  exemplis  hu- 
jusmodi, saepe  effectus,  non  causa  sunt  morbi ; et 
hic  Iodinum  in  conditionem  valetudinis  optime 
agit,  ut  historia  mea  tertia  testatur.  Coindet 
etiam  simili  modo  dicit:  “ I havfe  employed  in 
scrofula  my  new  mode  by  friction,  with  a suc- 
cess  nearly  equalling  that  obtained  from  the  sa- 
line solution.  I however  give  the  preference  to 
the  latter,  since,  in  small  doses,  it  is  eminently 
tonic.”  In  alia  parte  dicit : “ lodine  is  a stimu- 
lant ; it  gives  tone  to  the  stomach,  and  excites 
the  appetite.” 

Doctor  Barlow,  in  tumoribus  glandularum 
efficientiam  ratiocinatus,  usum  ejus  in  tabe  me- 
senterica laudat.  Nunquam  exemplum  ipse  vidi, 
sed  unum  bene  cognosco,  quod  etsi  parum  pros- 

pere  evenit,  secto  tamen  cadavere,  glandulae  me- 
sentericae tumefactae  in  illa  conditione  molli,  quae 
semper  observata  est  primum  esse  signum  Iodini 
actionis,  inventae  sunt ; nulla  ut  credo  exulcera- 
tio fuit,  sed  difficillimum  est,  utrum  haec  mollities 
ab  Iodino,  vel  ab  alia  causa  effecta  fuerit,  dijudi- 
care. 

Doctor  Gairdner  quoque  in  hoc  morbo  id 
laudat,  et  putat  se  magnam  in  phthisi  tuberculosa 
levationem  afferri  vidisse.  Sic  quoque  dicit  Doc- 
tor Baiion  : “ As  far  as  my  experience  goes, 
there  is  no  remedy  that  possesses  such'  powers  in 
promoting  the  absorption  of  morbid  growths,  as 
the  hydriodate  of  potass.”  Hujus  rei  tria  vel 
quatuor  exempla  citat,  quorum  unum  cum  tu- 
moribus in  cervice,  historiae  meae  tertiae  similli- 
mum est.  Exemplum  quoque  phthisis  pulmo- 
nalis dat ; hic  expectoratio  statim  post  usum  Io- 
dini reprimi  visa  est,  et  melior  sanitas  secuta ; 
sed  an  haec  symptomatum  levatio,  Iodini  effectus 
fuerit,  vel  diaetae  antiphlogisticae,  quae  eodem  tem- 
pore usurpata  fuit,  res  est  quae  ad  judicandum, 
multorum  exemplorum  concursum  postulat.  Laus 
summa  Doctori  Baron  debita  est,  et  equidem 

spero,  nos  remedium  phthiseos  in  Iodino  tam  va- 
lens quam  Doctor  B.  promittere  videtur,  reperire 
posse.  Iodinum  absorptionem  promovere  mihi 
videtur  eodem  fere  modo,  quo  emetica,  quum  per 
nauseam  agunt ; sed  quum  in  nimia  copia  datur, 
istum  prostrationis  sensum  tam  singularem  et  pe- 
riculosum, quem  leniore  modo,  nauseam  dicimus, 
inferre  posse  videtur. 

De  emeticorum  actione,  in  absorptione  promo- 
venda, ad  “ Dr  Baron's  Inquiry , <%c.”  pag.  158. 
lectorem  refero. — Hanc  dissertationem  ultra  the- 
seos  limites  facile  dilatare  possem,  quia  Iodinum 
plurima  habet  incitamenta  ad  naturam  ejus  ex- 
plorandam. 

Inter  plures  dissertationes  quae  de  hac  re  scrip- 
tae sunt,  ad  sequentes  lectorem  referre  volo : 

Bibliotheque  Universelle. 

Archives  generales  de  Medecine. 

Brandei  Journal,  1823. 

Coindef  s Essay  on  Iodine,  translated. 

Edinburgh  Medical  and  Surgical  Journal. 

London  Medical  Repository,  Dec.  1820. 

Annales  de  Chimie  et  Physique,  vol.  xv. 

Annales  de  Chimie,  vol.  xc.  & xci. 

Dictionnaire  des  Sciences  Medicales, — ubi  est  cata- 
logus istarum  Algarum  quae  Iodinum  maxima 
copia  continent. 

